runetrust/blame-folketinget-dk huggingface dataset:
Ole Stavad (S), 2000-04-26:
Vi havde den i sidste samling, og jeg må erkende, at når jeg nåede frem til at foreslå Folketinget, at vi prøvede at finde en enighed om et kommissorium, om en udvalgssammensætning, som skulle gennemarbejde den her problemstilling, så var det ud fra, at jeg har meget svært ved at se, hvor den kloge løsning ligger.
Poul Nødgaard (DF), 2007-03-29:
Så vil jeg lige, da jeg har lidt tid endnu, spørge hr. Ole Stavad: På sådan en dejlig solskinsdag som i dag, er det så ikke lidt ærgerligt for Socialdemokratiet, at de ikke var med i aftalen om kommunalreformen og igen kunne have været med til at få alle de her ting sat på plads?
Inge Refshauge (DF), 1999-11-26:
Det kan måske forskrække os, at der er så mange problemer ude i amtskommunerne med afvænningen, og jeg vil ligesom Venstres ordfører gerne have problemet diskuteret i Socialudvalget, måske med socialministeren, om, hvordan vi kan motivere kommunerne og amtskommunerne meget mere til at tage fat om de narkomaner, der er motiverede, og så bruge den brede vifte, vi har af afvænningstilbud her i landet.
Per Larsen (KF), 2023-05-24:
Jeg har kunnet læse mig frem til, at der rent faktisk er lavet forsøg i Colorado, hvor man er kommet frem til, at kriminaliteten – og det handler jo om indbrud, vold, røveri og den slags ting – ikke er faldet overhovedet, og samtidig er forbruget af cannabis steget.
Charlotte Dyremose (KF), 2005-01-13:
Derfor vil jeg bare stille et enkelt spørgsmål og bede hr. Villy Søvndal om at bekræfte de tal, som også kom frem under det samråd, vi havde med socialministeren, nemlig at det ser ud til, at man i år vil bruge ca. 13.200 timer mere pr. uge på hjemmehjælp, og at man vil øge budgetterne med ca. 285 mio. kr.
Tove Videbæk (KRF), 2000-02-29:
Forslaget til lov om ændring af musikloven lægger op til en todelt tilskudsordning bestående af dels en bred honorarstøtte og dels en støtte til regionale spillesteder. Den brede honorarstøtte kan gives til et rytmisk spillested på baggrund af Musikrådets musikfaglige bedømmelse af stedets program til aflønning af musikere.
Jens Joel (S), 2018-04-18:
Så lad os tage regeringens bekymring, om man så må sige, for kassedamen alvorligt og spørge ministeren: Hvis man nu sagde, at vi skulle have de samme 3,5 mia. kr. ind, men at det i virkeligheden handlede om at hjælpe dem, som ville have størst glæde af – som ministeren sagde i forhold til de lavtlønnede – at vi sænkede arveafgiften, og at det ville få mindre betydning for dem med meget store formuer, ville ministeren så bakke op om, at vi hævede bundgrænsen og til gengæld hentede de penge ved at beskatte hårdere i toppen af indkomstskalaen?
Marie Krarup (DF), 2020-01-14:
Så vi kan ikke støtte et forslag om at inkorporere børnekonventionen, men vi vil opfordre SF til selv at fremsætte beslutningsforslag på de områder, hvor man ønsker dansk lovgivning ændret i den retning, og så kan vi tage stilling til spørgsmålene i den sammenhæng.
Tom Behnke (FRI), 2000-04-06:
Man kan jo undre sig over, at flertallet her i Folketinget kan vedtage en lov om, at man ikke kan få lov til at få bevilling som taxavognmand og ikke kan få lov til at få autorisation som vand- og gasmester eller elektriker og lign., hvis det er sådan, at man har gæld til det offentlige.
Frode Sørensen (S), 2001-10-25:
Det er forkert, når forslagsstillerne anfører, at den tidligere skatteministers betænkeligheder om skatteundgåelse er overdramatiserede, da forslaget er af forholdsvis begrænset rækkevidde, og da forslaget langt hen ad vejen indebærer, at såkaldt almindelige mennesker får tildelt aktiekøberetter.
Kim Andersen (V), 2013-04-04:
For det er et ret enkelt, men væsentligt princip i forhold til at hjælpe virksomhederne i den meget, meget betrængte situation, som de står i, at vi hele tiden er opmærksom på ikke at øge deres udgifter, men derimod lette deres omkostningsniveauer med henblik på at forbedre konkurrenceevnen.
Henrik Sass Larsen (S), 2009-04-16:
Man kunne have vendt den om, vil jeg sige til fru Pia Kjærsgaard, og have sagt: Næ, vi synes faktisk, at det måske mere er nogle af dem, som har de allerlaveste indkomster, f.eks. nogle af pensionisterne, som har arbejdet hårdt og knoklet i det her samfund igennem mange år og kun har en meget, meget lille indkomst, der skal have nogle tusindlapper, end de mest velhavende.
Thomas Adelskov (S), 2006-10-27:
Det Konservative Folkeparti mener, at for at ville tage arbejde skal man, når man er i lavindkomstgrupperne, have mindre – altså, hvis man er på kontanthjælp – og for at skulle glæde sig og gå på arbejde skal man, når man er i højindkomstgrupperne, have mere, ved at topskatten f.eks. fjernes.
Lone Dybkjær (RV), 2010-12-07:
I modsætning til, hvad hr. Per Clausen sagde om tomrum og den slags ting, vil jeg snarere sige, at vi befinder os i et pulterrum – det er totalt rodet, og der er ingen, der kan finde ud af, hvad der er op og ned i det her, og derfor synes vi også, at man bør få retsforbeholdet afskaffet.
Høgni Hoydal (T), 2005-06-17:
Ideen bag denne proces, da den startede for nogle år siden, var jo at sige: Hvis vi ikke kunne blive enige med Danmark om en traktat, blev vi simpelt hen nødt til at aftrappe de forhindringer, der gør, at vi hele tiden ender i disse administrative, økonomiske og juridiske forviklinger.
Erik Larsen (V), 2001-05-18:
På baggrund af det kunne jeg egentlig godt tænke mig at bruge lige et par minutter af min taletid til at sige, at baggrunden for forslaget er det projekt i Odense, hvor 20 familier i en lang periode har prøvet at komme ind og passe en handicappet ægtefælle eller pårørende.
Kristian Jensen (V), 2002-03-12:
Når hr. Jeppe Kofod den 22. januar får at vide af statsministeren, at Det Danske Center for Menneskerettigheder ikke bliver nedlagt, men sammenlagt, når han den 23. januar får det samme at vide af udenrigsministeren, men alligevel i dag bruger udtrykket nedlæggelse, er det så udtryk for en dårlig hukommelse eller på bevidst politisk fordrejning af de oplysninger, hr. Jeppe Kofod allerede én gang har fået?
Lars Løkke Rasmussen (V), 2014-10-09:
Der er brug for en langt mere effektiv indsats over for bander med bl.a. forhøjet straf for rocker- og bandekriminalitet, og der er brug for et langt mere konsekvent og målrettet system, som kan tage fat på de 12-17-årige og sikre, at de ikke slår ind på en livslang kriminel løbebane.
Frank Aaen (EL), 2010-01-21:
For her er noget, vi er enige om, nemlig at vi skal have en rigtig god kontrol med, hvordan man bruger vores penge både af hensyn til os selv, skatteyderne, om jeg så må sige, og af hensyn til modtagerne, som skal sørge for, at pengene bliver brugt til deres fordel og ikke ryger i de forkerte lommer, om det så er en lokal diktator, eller det en multinational organisation, der lige kan finde ud af at score kassen.
Mads Fuglede (DD), 2026-01-22:
Men jeg kan sige, hvad sektoren selv siger, nemlig at man, hvis man ikke udbyder de her kurser og beder folk om at gennemføre dem, så har meget svært ved at leve op til de regler om governance, som findes i de her virksomheder, og det er i forsyningsselskaberne meget magen til.
Peter Skaarup (DF), 2015-05-13:
Lad mig lige minde om, at det altså virker meget mystisk, at informationer af så væsentlig betydning som en oplysning om, at der først bliver etableret fast bevogtning ved synagogen kl. 19.30, kan blive overset i 2½ måned i både Justitsministeriet og Statsministeriet.
Jørgen Arbo-Bæhr (EL), 2005-03-29:
Et liberaliseret Europa med hensyn til forholdene på arbejdsmarkedet må vel betyde, at regeringen går ind for, at vi får mere frit slag til at få løn- og arbejdsforhold afgjort i en fri konkurrence, uafhængigt af hvad der findes af overenskomstforhold også på det danske arbejdsmarked.
Ulla Tørnæs (V), 2003-05-14:
En del af de oplysninger, der fremgår af de 28 bilag, havde skolen ikke tidligere - heller ikke i forbindelse med partshøringen - gjort ministeriet bekendt med. Da det ikke kunne udelukkes, at de nye oplysninger ville kunne have indflydelse på afgørelsen, besluttede ministeriet at genoptage behandlingen af sagen, og ministeriet besluttede selv at føre det yderligere tilsyn med skolen i løbet af april og maj måned.
Thomas Adelskov (S), 2008-05-27:
Derfor vælger vi ikke at støtte SF's forslag, som vi mest af alt måske synes dækker over, at man nogle steder også i den offentlige sektor har dårlige ledelser, som ikke forstår at tage den slags diskussioner og dokumentere de krav, de stiller over for medarbejderne i løbet af et ansættelsesforhold.
Morten Østergaard (RV), 2009-05-07:
Og det er jo også det samme tema, som Peter Ibsen fra Politiforbundet og Henning Petersen fra BUPL slår an i deres kronik om, hvordan man stopper banderne. Så vil jeg til sidst lige sige, at det jo egentlig er paradoksalt, at justitsministeren på den her baggrund kan sige, at han sætter sin lid til, at bandeforslag vil løse problemerne.
Inger Støjberg (DD), 2025-10-21:
Så der er jo et eller andet, der gør, at når man først er kommet til Danmark, opfatter man det som et helle, og så rejser man ikke hjem, og med de internationale konventioner, som vi har nu, kan vi ikke komme til at opfylde den forpligtelse, som jeg synes at vi har, til netop at sikre, at udlændingepolitikken bestemmes i Danmark af danskerne og ikke af alle mulige andre.
Mogens Lykketoft (S), 2002-05-30:
Derfor er det ikke at skabe basis for en ordentlig dialog mellem Europa og USA bare at snakke den nuværende amerikanske regering efter munden, vel vidende at de synspunkter, der er i Europa, i langt højere grad afspejles af det, jeg citerede fru Albright for, det, jeg citerede Chris Patten for.
Torsten Schack Pedersen (V), 2012-01-31:
Hvis man nu tager beslutningsforslaget fra Socialdemokratiet, B 144, kan man se, at der skrives: På baggrund af ovenstående kan forslagsstillerne tilslutte sig de i aktstykke 128 foreslåede bevillinger til SKAT, politi og anklagemyndighed.
Anders Samuelsen (RV), 2002-01-17:
Jeg mangler kun hr. Ole M. Nielsen, og det kan jo være, vi efterfølgende kan lave en eller anden deal - jeg ved så ikke, om den skal være sort eller ej - og så har jeg et flertal, for der tegner sig en hellig eller uhellig alliance mellem Dansk Folkeparti, Socialdemokratiet, Enhedslisten og Kristeligt Folkeparti for forslaget.
Morten Messerschmidt (DF), 2021-05-07:
Så alt i alt er det positive ord i forhold til at forbedre forbrugersikkerheden, bekymrede ord, i forhold til at handel med levende heste ikke længere skal betragtes som et forbrugeranliggende, selv om man handler uden for sit vante erhvervsområde, men det glæder vi os til at dykke ned i.
Lotte Rod (RV), 2015-05-12:
Når vi kigger tilbage på, hvad det var, man gjorde ved de mennesker, som nu ikke er i arbejde i dag, ser vi, at man gjorde to ting: For det første isolerede man dem på asylcentrene, hvor de ikke måtte foretage sig noget som helst, og for det andet tog man pengene fra dem og gjorde dem fattige.
Charlotte Dyremose (KF), 2004-03-23:
For det er jo allerede sådan i dag, at kommunerne gerne må tilbyde at hjælpe og kan vejlede og netop kan videreformidle de sociale kontakter, der er, og at hjemmehjælperen netop på gåturen kan være med til at gå i retning af frisøren, så man finder ud af, at man selv kan gå derned, at man netop allerede har mulighed for at formidle de kontakter bl.a. til de frivillige i dag.
Margrete Auken (SF), 1999-05-20:
Mundtlige tilsagn kan være mindst lige så vigtige, og der kan være det gavnlige ved dem, at man kan være sikker på, at sagen er drøftet igennem i familien, hvor et skriftligt tilsagn kan være givet, uden at de pårørende aner det, og derfor kan de komme til at stå i en meget vanskelig situation.
Niels Bloch Jespersen (S), 2000-05-05:
Jeg har et helt kort spørgsmål til hr. Christian H. Hansen, og det går på den uretfærdighed, man oplever fra Dansk Folkeparti og fra forslagsstillernes side: Er det, fordi der er fejl i grundlovens begreber om den private ejendomsret, eller er det Højesteret, som efter Dansk Folkepartis mening ikke træffer retfærdige afgørelser?
Flemming Hansen (KF), 2004-03-10:
Der er nogle forhold, som i den sammenhæng fortjener opmærksomhed, og som desværre har foranlediget selskabet til at meddele mig, at man nu finder det overvejende sandsynligt, at der vil være behov for en justering af lånerammen i løbet af sommeren og en forlængelse af tilbagebetalingstiden, som fru Margrete Auken allerede har sagt.
Ole Donner (DF), 1999-04-16:
Der er også flere privatbilister, der kører galt, end der er erhvervsbilister, og det ligger jo i sagens natur; der er ikke så mange af dem. Så vil jeg godt spørge, om ministeren er bekendt med, om man allerede nu arbejder på at lave nogen ændringer med hensyn til JAR-aftalen?
Helle Thorning-Schmidt (S), 2012-10-04:
Regeringen har fået skylden for egenhændigt at have opfundet en beskatning af træ til brændeovne, men vi kan ikke tage æren for den idé, for det er nemlig forsyningssikkerhedsafgiften, som det handler om, og det var en del af den tidligere regerings energiudspil, og den indgår nu, det er rigtigt, i den store og vigtige energiaftale, som Venstre selv er en del af.
Brian Mikkelsen (KF), 2001-05-02:
Se, i de fleste andre større virksomheder, og skolen er jo en stor virksomhed, bliver man knyttet op på en tutor, bliver man knyttet op på en sparringspartner, fordi man selvfølgelig ikke kan falde ind i virksomhedens rytme, dagligdag og struktur med det samme.
Ester Larsen (V), 1999-10-12:
Spørgsmålet går ud på, om statsministeren vil opfordre undervisningsministeren til sammen med kommunerne at indgå i et udviklingsarbejde, så vi får registreret resultaterne af undervisningen på den samme måde landet over, så vi får udviklet de bedste redskaber til at udvælge undervisningsmetoder og til at registrere resultaterne.
Karina Adsbøl (DF), 2021-06-01:
Men det afhænger jo helt præcist af noget individuelt, i forhold til hvad det er, den unge har behov for, altså hvad det er for et behov, den unge har, for at leve et godt ungdomsliv, som ikke er som de skrækhistorier, vi har set, hvor man ikke har kunnet få hjælp nok og nærmest er blevet tvunget på en døgninstitution.
Morten Homann (SF), 2004-12-03:
Mit andet spørgsmål er lidt i forlængelse af hr. Mikkel Denckers sidste bemærkninger: Hvordan har hr. Mikkel Dencker det generelt med de mange beføjelser, der bliver tillagt skatteministeren – ikke bare den nuværende skatte minister, men den til enhver tid siddende skatteminister – i forhold til Skatterådet, i forhold til udpegning af medlemmer til skatteankenævn og vurderingsankenævn osv.?
Theresa Scavenius (UFG), 2024-03-19:
Så det her lovforslag er jo heller ikke bare en enlig svale, men det kommer i en byge af forskellige lovforslag, som løbende underminerer retstilstanden, og det er jo også derfor, at sådan nogle organisationer som Det Danske Advokatsamfund og en lang række andre organisationer netop siger, at den samlede retssamfundstilstand for borgerne i det her samfund bliver sværere og sværere, og det er faktisk også, fordi der er en teori bag vores demokrati.
Karina Adsbøl (DD), 2023-04-14:
Og det gør jo så, at man måske ikke kan blive klogere, og jeg mener bare, at nu er der en række høringssvar, og mange af de høringssvar, der ligger, går netop på den del om tvangsbortadoption før fødsel, også i forhold til det stresselement, der er for moren og for barnet, der ligger inde i maven.
Villy Søvndal (SF), 2003-01-15:
Jeg vil i forlængelse af mit spørgsmål spørge statsministeren meget direkte, om statsministeren deler Solanas synspunkter om, at det kan være svært at retfærdiggøre en krig mod Irak, medmindre våbeninspektørerne finder våben, som de ikke har fundet de første 2 måneder.
Kristian Jensen (V), 2005-11-25:
Det vil for det første medføre, at flere kan få del i væksten i virksomhederne, at flere måske vil have interesse i at være opmærksom på, hvilke vilkår dansk erhvervsliv har, og for det andet vil det også være med til at gøre, at det bliver nemmere for dansk erhvervsliv at gå på Børsen og få en kapitaltilførsel.
Morten Messerschmidt (DF), 2008-11-12:
Hvorfor er det så, at man ikke tager konsekvensen af den accept, konsekvensen af den manglende legitimitet i dommen og siger: Vi vil kompromisløst forsøge at overholde grundloven, ja, vi vil ikke bare forsøge at gøre det, vi insisterer også på i virkelighedens verden at gøre det?
Jette Gottlieb (EL), 2023-05-10:
Samtidig er vurderingen fra Energistyrelsen, at CO 2 -udledningen fra transportsektoren vil vokse yderligere frem mod 2030 – et rundt tal for 2023 kunne være cirka en tredjedel – samtidig med at det også vurderes, at det samlede salg af nye benzin- og dieseldrevne personbiler desuden vil stige.
Rasmus Nordqvist (ALT), 2016-03-04:
Jeg har et lille tillægsspørgsmål: Hvis vi føler os presset på vores værdier og vores kultur, var det så ikke en idé at skrue op for hele arbejdet omkring vores samtidskultur, altså lade være med at spare på kulturbudgetter, så vi ikke får mindre kultur, som jo kunne være med til at styrke vores værdier og vores fællesskab?
Christian H. Hansen (DF), 1998-04-03:
Dansk Folkeparti vil mene, det var bedre, om ministeren brugte mere energi på at løse de problemer, der reelt er for fiskerne, f.eks. når de må smide gode spisefisk tilbage i havet, fordi de enten er fanget som bifangst eller er gået i nettet, efter at kvoten er opbrugt.
Per Ørum Jørgensen (KD), 2010-12-15:
Jeg tror egentlig, at mange, ganske givet også her i salen, kommer fra familier, hvor man har tradition for at sende sine børn på efterskole, og der må vi sige, at der var vi altså i den situation, at mange familier ville have svært ved her under finanskrisen at få deres børn på efterskole.
Marcus Knuth (V), 2016-05-03:
Men som vores statsminister sagde i, jeg mener, det var i september, da vi pludselig så hundredvis af mennesker vandre op ad motorvejen på Lolland, hvor der gik hul på Europa, hvor Merkel sagde til titusindvis af flygtninge i Ungarn, at de bare skulle komme, og vi så et paradigmeskifte i flygtningekrisen, eller rettere en egentlig flygtningekrise,
Karen Hækkerup (S), 2008-01-16:
Socialdemokraterne har tidligere fremsat flere forslag, som skal gå ind og ændre det faktum, at unge mennesker bliver kastebold, at sagsbehandlingstiderne er for lange, at de unge mister respekten for retsvæsenet, fordi der hverken er øje eller mål med den indsats, de går igennem, når de er kommet ud på den kriminelle løbebane.
Anne Baastrup (SF), 1999-04-21:
Her i Jyllands-Posten i dag i digitalnummeret er der netop en debat, hvor Boligministeriet jo selv går ud og siger: Vi har en lang række databaser, som vi er indstillet på at arbejde på at offentligheden kan få indblik i. Grunden til, at det har taget så forfærdelig lang tid, før at man i og for sig er kommet på det her niveau, er, at man fra Boligministeriets side har sagt: Vi skal også tjene penge på det. Og det har de nu opgivet.
Villy Søvndal (SF), 2005-06-15:
Nu vil jeg godt stille et spørgsmål, som ikke er ledende: Tror fru Pia Kjærsgaard, at det bliver lettere, eller tror fru Pia Kjærsgaard, at det bliver sværere for det multihandicappede barn at få et tilbud, når kommunen fremover skal betale det fulde beløb?
Peter Skaarup (DF), 2004-04-16:
Det kan være andelsboligformen, det kan være en almennyttig boligform, som lidt svarer til den, der er tænkt på i planen her. Umiddelbart kan der ikke være tvivl om, at man skal have alle muligheder for at komme ind på Christiania, hvis man kommer udefra, altså med henblik på også at bebo området.
Morten Østergaard (RV), 2008-01-23:
Så siger integrationsministeren, at vi lod stå til, og der må jeg bare minde om, at i sidste samling har vi fremsat adskillige beslutningsforslag og rejst adskillige forespørgsler, så regeringen kan heller ikke i dag påstå, at det her ikke har været vendt, at man ikke har været bevidst om, hvad det var for en gesjæft, man bedrev i asylcentrene.
Erik Lund (KF), 2018-11-09:
Men der er også blevet nævnt, at det her lovforslag jo er en direkte udmøntning af aftalen om regionernes økonomi for 2019, og sådan nogle aftaler skal vi selvfølgelig arbejde videre med her og bakke op om, og derfor bakker Konservative op om det samlede lovforslag.
Mattias Tesfaye (S), 2020-05-14:
Så jeg er glad for, at vi nu får mulighed for at afskaffe deltagerbetalingen, og jeg er samtidig tryg ved, at det depositum, som de selvforsørgende kursister fortsat skal betale, og som vi nu hæver, vil betyde, at det er motiverede udlændinge, der melder sig til danskundervisning.
Pernille Rosenkrantz-Theil (S), 2022-06-07:
Det er jo noget skægt noget at sige, at det, at man sætter ekstra penge af til ekstra kollegaer, skulle løse noget på rekrutteringsfronten, men når det alligevel er vores overbevisning, er det, fordi det selvfølgelig vil bidrage til tilfredshed med det arbejde, man laver, at der faktisk er voksne nok.
Pernille Schnoor (S), 2016-02-03:
Og jeg læser spørgsmålet op: Hvad er ministerens holdning til, at kommunerne er nødt til at oprette et stort antal modtageklasser, som belaster budgetterne voldsomt, og at enkelte kommuner derfor i øjeblikket arbejder på at inkludere flygtningebørn direkte ind i folkeskoleklasserne?
Peter Skaarup (DF), 1998-12-10:
Vi mener derfor, at Folketinget er nødt til at udstikke nogle hårdere retningslinjer over for de kriminelle, således at man klart og tydeligt og specielt ofrene og deres familier kan se, at det altså ikke er noget, vi accepterer i samfundet, at der begås grov vold mod andre mennesker.
Agnete Laustsen (KF), 1997-10-30:
Er tidspunktet nu efterhånden ikke inde til at sige, at vi kunne jo også stille krav til ulandene? Vi yder meget, men var det ikke også en idé at sige, at vi også skal stille krav til vores modtagerlande, og om projekterne lykkes, er lige så meget afhængigt af, hvad de gør, som hvad vi gør, og at det ikke bare er et spørgsmål om kroner og øre.
Jan Petersen (S), 1998-06-17:
Så vil jeg spørge fru Yvonne Herløv Andersen, om ikke vi også, når nu vi har fat i kommuneaftalen, kunne læse, hvad der står på side 9 om udbygning af børnepasningspladserne: »Der er lagt til grund, at der i 1999 sker en fortsat udbygning i antallet af pladser for de 1-5-årige,« og så fortsætter sætningen.
Elisabeth Geday (RV), 2005-12-15:
Jeg har altså sådan en lyst til at læse noget op fra Børsen fra i mandags, tror jeg det var: Jakob Axel Nielsen, arbejdsmarkedsordfører for De Konservative, er inspireret af et radikalt forslag, hvor psykisk syge og andre uden mulighed for at tage arbejde undtages fra loftet over kontanthjælp.
Eva Flyvholm (EL), 2016-05-12:
Men det er jo i mine øjne en falsk tryghed, når den ikke bunder i reelle nedbringelser af bid, og når det i øvrigt er noget, der er kommet på bekostning af, at rigtig mange andre mennesker – det kan vi også se, for rigtig mange frustrerede hundeejere har skrevet til os – er blevet dybt ulykkelige over det her, og at rigtig mange dyr har lidt under den her lovgivning.
Magnus Heunicke (S), 2019-03-27:
Spørgsmålet har jeg jo stillet på baggrund af de udtalelser, som regeringens økonomi- og indenrigsminister kom med som svar på det, jeg har her i hånden, nemlig 22 borgmestres fælles kronik om fremtidens velfærd – om, hvordan vi får løftet fremtidens velfærd.
Sophie Løhde (V), 2014-10-30:
Og hvis man har flere ambitioner, må man jo også handle ud fra det i forhold til at få løftet det pengebeløb, der skal til, når man bliver gjort opmærksom på, at der er en divergens imellem det, man havde forventet at økonomien i det her lovforslag ville være, og det, der så efterfølgende har vist sig at være gældende.
Keld Albrechtsen (EL), 2000-10-05:
Og det er jo også karakteristisk, når man ser de undersøgelser, der er lavet om, hvordan stemmerne fordelte sig blandt befolkningsgrupperne her i landet den 28. september, at de mennesker, som har de mindste indkomster i dette land, overvejende stemte nej, og det er der jo en god grund til, fordi vi jo vidste, at hvis det var blevet et ja, så ville det have været den del af befolkningen, som står svagest i samfundet, som til syvende og sidst ville være blevet ramt. Befolkningen gennemskuede den politiske elites agitation.